Criminal (երգ, Բրիթնի Սփիրս)

«**Criminal**», ամերիկացի երգչուհի Բրիթնի Սփիրսի «Femme Fatale» ալբոմի չորրորդ և վերջին սինգլը։ Սինգլի թողարկման մասին երգչուհին հայտարարել է օգոստոսի 29-ին՝ *VMA 2011* արարողությունից հետո տված հարցազրույցի ժամանակ։ Երգը գրել են Մաքս Մարտինը, Շելբեքը և Թիֆանի Ամբերը, իսկ որպես  պրոդյուսեր հանդես են եկել Մաքս Մարտինը և Շելբեքը (ինչպես Սփիրսի նախորդ սինգլի դեպքում)։ «Criminal»-ը միջին տեմպով կիթառային երգ է, որը ներառում է ֆլեյտայի ֆոլկ ոճի մեղեդի։ Երգը պատմում է մի աղջկա մասին, որը սիրահարված է հանցագործի։ Հիմնականում երգը դրական արձագանքներ է ստացել քննադատների կողմից, որոնք նշել են դրա բնական և թարմացնող մեղեդին՝ համեմատած ալբոմի մնացած երգերի հետ։

## Ստեղծում
Երգի վոկալը ձայնագրվել է Շվեդիայի մայրաքաղաք Ստոկհոլմի «Maratone» ստուդիայում։ Մինչ թողարկումը երգը գրանցվել է BMI-ում՝ «In Love With a Criminal» անվանումով։ Մարտի 2-ին՝ ալբոմի թողարկումից մեկ ամիս առաջ, Սփիրսը Թվիթերի իր էջում տեղադրել է տասնյոթ վայրկյանանոց հատված՝ երգը անվանելով իր սիրելիներից մեկը։ Օգոստոսի 5-ին Սփիրսը Facebook-ի իր էջում հարցում է տեղադրել՝ երկրպագուներին հարցնելով, թե «Criminal», «Inside Out» և «(Drop Dead) Beautiful» երգերից որը դարձնի սինգլ։ Քվեարկության արդյունքում մեծ տարբերությամբ առաջին տեղն է զբաղեցրել «Criminal» երգը։

## Արձագանքներ
Ընդհանուր առմամբ, «Criminal» երգն արժանացել է դրական արձագանքների։ *The Washington Times*-ից Էնդրյու Լիհին ասել է, որ երգը Մադոննայի «Papa Don’t Preach» երգի վերաշարադրումն է՝ հիմնական թեմատիկան դեռահասների հղիությունից փոխելով դեռահասների հանցագործության մասին։ *[[Digital Spy]]*-ից Ռոբերտ Քոփսին նշել է, թե չնայած ալբոմի երգերը գրված են մեկ թեմատիկայով, դրանցից շատերն ունեն իրենց առանձնահատկությունը, ինչպես, օրինակ, հեթանոսական մոտիվների արձագանքները «Criminal» երգի ֆլեյտայի երաժշտության մեջ։ Los Angeles Times-ի լրագրողը նշել է, որ ֆլեյտան և ռոքի ու բալլադի միջև անցումները հիշեցնում են Մադոննայի կամ ABBA-ի վաղ աշխատանքը։ *Samesame.com.au* կայքը նշել է, որ համակարգչային ձանձրալի թրեքներից հետո հաճելի էր լսել միջին տեմպի բալլադը կիթառի հնչյուններով։ 

*[[BBC|BBC Online]]*-ից Նատալի Շոուն կարծիք է հայտնել, որ «Criminal» երգը բոլորովին տարբերվում է մնացած ալբոմից իր ֆլեյտայի հեքիաթային հնչողությամբ։ *Chicago Sun-Times*-ից Թոմաս Քորները «Inside Out» և «Criminal» երգերն անվանել է միջին տեմպի ձանձրալի անցողիկ թրեքներ։ 

The Independent-ից Էնդի Գիլն ասել է, թե ալբոմն ավելի շատ արհեստական է, քան բնական, և «Criminal»-ը կարող է զարմացնել հասարակ ունկնդրին երգի հայտնվելու անակնկալով, որն սկսվում է ֆոլկ ոճի ֆլեյտայի և կիթառի կենդանի հնչյուններով։ 

## Կոմերցիոն հաջողություն
«Femme Fatale» ալբոմի երեք հաջող սինգլներից հետո չորրորդ սինգլը չի կարողացել կրկնել հաջողությունը երգչուհու հայրենիքում՝ չհայտնվելով նույնիսկ ԱՄՆ ազգային հիթ-շքերթի թոփ-50-ում (զբաղեցրել է 55-րդ հորիզոնականը), սակայն ընդհանուր առմամբ ամբողջ աշխարհում երգը որոշակի հաջողություն է ունեցել՝ հասնելով 8-րդ հորիզոնականին Բելգիայում, 13-րդին՝ Ֆինլանդիայում ու Ֆրանսիայում, 16-րդին՝ Կանադայում։ Դեռևս ալբոմի թողարկումից առաջ երգը հայտնվել Է Հարավային Կորեայի միջազգային հիթ-շքերթում՝ զբաղեցնելով 55-րդ հորիզոնականը, այնուհետև բարձրացել է մինչև 51-րդ հորիզոնականը։

## Տեսահոլովակ
MTV News-ին տված հարցազրույցում (VMA 2011-ից անմիջապես հետո) Բրիթնի Սփիրսն ասել է, որ «Criminal» երգի տեսահոլովակի հիմնական խնդիրը պարզապես այն հետաքրքիր դարձնելն է։ Տեսահոլովակում ներկայացված է Բրիթնիի և հանցագործի համատեղ կյանքը։ Ցուցադրվում են անկողնային տեսարաններ, խանութի կողոպուտ։ Այդ պատմությունն ավարտվում է ոստիկանությունից փախչելով։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Բրիթնի Սփիրսի երգեր